ปูทาราบะจากฮอกไกโดแท้ๆ ตัวใหญ่เบิ้ม เนื้อหวานฉ่ำ ^^
ที่ตั้ง :ถ้ามาจากทางพระราม 4  ตรงเข้าถ.สุรวงศ์มาประมาณ 20 ม. จะเจอตึกดุ๊กทาวเวอร์อยู่ขวามือ หน้าร้านติดริมถนนมีปูตัวใหญ่ขยับได้  (สามารถจอดรถที่ตึก Wall street ฝั่งตรงข้ามและมาปั๊มที่จอดรถได้ 2 ชม.)

อาหาร&บรรยากาศ : บรรยากาศญี่ปุ๊นญี่ปุ่นค่ะ เปิดประตูเข้าไปมีซูชิจานหมุนและมีพ่อครัวซูชิยืนทำอาหารอยู่ตรงกลางค่ะ รอบข้างร้านด้านหน้าประดับด้วยเหล้าสาเก ที่ร้านนี้มีห้อง Privateประมาณ 3-4 ห้องค่ะ ที่ทำงานจูนไปประมาณ 17-18 คนทางร้านเลยเปิดเป็น 2 ห้องติดกัน โต๊ะเรียงยาวเป็นแบบถอดรองเท้านั่งห้อยขา พนักงานที่ร้านน่ารักและบริการเต็มที่ค่ะ อาหารอร่อยเกือบทุกอย่าง เสียอย่างเดียวราคาโหดไปหน่อยค่ะ แหะๆ^^ 

อาหารที่สั่ง : 1.ปูทาราบะ จูนพึ่งทานปูทาราบะของฮอกไกโดครั้งแรกค่ะ ซึ่งก็ประทับใจเพราะปูหวานฉ่ำสดอร่อยมาก (สมราคาค่ะ เลอค่า กินแล้วแสงแทบพุ่งออกจากปากเหมือนในการ์ตูนเลย^^)  ที่ร้านมีน้ำจิ้มปูรสเปรี้ยวๆ ทานแล้วเข้ากับเนื้อปูดีค่ะ แต่ไม่ต้องจิ้มก็หวานอร่อยอยู่แล้วค่ะ ทั้งนี้ในการสั่งปูเราสามารถเอาปูทาราบะมาทำอาหารได้ 4 แบบ(ตัวนึงสามารถแบ่งครึ่งทำเป็น 2 แบบได้ค่ะ) ดังนี้ค่ะ
1) ทานเย็น ตอนแรกจูนนึกว่าทานเย็นคือกินเป็นซาซิมิ แต่ไม่ใช่ค่ะ จริงๆแล้วทางร้านเอาปูต้มใส่เกลือมาก่อนแล้วค่อยfreezeเก็บค่ะ ซึ่งถ้าเราทานเย็นทางร้านจะเอามาคลายเย็นแล้วหั่นเสริ์ฟค่ะ ทั้งนี้วิธีนี้เราไม่ต้องเสียค่าปรุงเพิ่มค่ะ แต่ถ้าแบบอื่นต้องเสียค่าปรุง(ประมาณ 200 บาท) เด็กที่ร้านเชียร์แบบนี้เพราะเด็กบอกว่าเนื้อปูฉ่ำน้ำมากกว่า แต่จูนเป็นคนชอบกินของร้อนค่ะเลยรู้สึกว่าทานเย็นมันไม่ค่อยฟินเท่าไหร่ค่ะ
2) แบบย่างธรรมดา แบบนี้เนื้อปูมันแห้งกว่าแบบเย็นจริงค่ะ แต่ก็ไม่ได้แห้งมากขนาดนั้นค่ะ เนื้อปูก็ยังหวานอร่อยดีค่ะ แถมการย่างทำปูมีกลิ่นหอมน่ากินมากขึ้นค่ะ โดยส่วนตัวจูนชอบกินแบบนี้สุดค่ะ
3) แบบย่างชีส ทางร้านเอาปูไปย่างพร้อมมักกะโรนีอบชีส ทำให้เนื้อปูหอมชีส ก็อร่อยไปอีกแบบค่ะ
4) แบบหม้อไฟ เห็นพี่ที่ทำงานบอกว่าเคยกินแล้วเนื้อปูที่ต้มบางส่วนมันออกมาเป็นฝอยๆค่ะ รู้สึกว่าวิธีนี้ไม่ค่อยคุ้มกับการกินปูราคาแพง จูนก็เลยไม่ได้สั่งค่ะ
2.ปลาดิบรวม สดและนุ่มลิ้นมาก(น้ำตาไหลพราก) ฟินสุดน่าจะเป็นเนื้อหอยปีกนกค่ะหวานมาก เนื้อปลาก็สดอร่อย 
3.ไก่ทอด อร่อยดีค่ะ แย่งที่ทำงานเกือบไม่ทันเลยค่ะ 555
4.หมูสันในชุบเกร็ดขนมปังทอด กรอบนอกนุ่มใน จูนว่าพ่อครัวที่นี้ทำของทอดอร่อยดีค่ะ
